Auskerry

'S e eilean ann an Arcaibh a tha ann an Auskerry. Tha e suidhichte mu còig cilemeatair deas air Stronsaigh. Tha e cho mòr ri 85 ha (210 acair) agus gu ìre mhòr tha e rèidh is feurach. 'S e 18 m (59 troigh) an àite as àirde. 

'S e ainm Lochlannais a th' ann an Auskerry, thàinig e bho Østr sker a bhios a' ciallachadh "sgeir an ear". 

Tha taigh-solais aig ceann a deas an eilean, air an rubha Baa Taing.  Chaidh a thogail eadar 1865 is 1867 agus tha e mu 34 m de dh'àird os cion na mara. Chaidh an taigh solais a chur air liosta togalaichean an roinn-seòrsa B ann an 1971. Alba Aosmhor Anns na 1960an dh'atharraidh siostam an taigh-solais gu fhèin-obrachail agus bhon uair sin cha robh duine sam bith a' fuireach air an eilean. Chaidh an eilean a reic ann an 1973/74 do dhithis fear, a bhios a' fuireach ann còmhla ris an teaghlach aca. Ann an 2001 bha coignear a' fuireach ann an Auskerry Scotland's Island Population (Beurla) leughte 7.1.2015 agus ann an 2011 dìreach ceathrar.National Records of Scotland 2011 Census "Appendix 2: Population and households on Scotland’s inhabited islands" (PDF). Air a tharraing 8 an Lùnastal 2015

Tha tursachan is tobhtaichean a' sealltainn, gun robh daoine a' fuireach ann an Auskerry o chionn fada. 
Tha tursa ann am meadhan an eileanAn Coimisean Rìoghail air Carraighean Àrsaidh is Eachdraidheil na h-Alba - àireamh an làraich HY61NE 4 (Beurla) leughte 7.1.2015  agus fear eile san iar an eilein.An Coimisean Rìoghail air Carraighean Àrsaidh is Eachdraidheil na h-Alba - àireamh an làraich: HY61NE 5(Beurla) leughte 7.1.2015  Tha càrn chlachan loisgte ann am meadhan an eilein An Coimisean Rìoghail air Carraighean Àrsaidh is Eachdraidheil na h-Alba - àireamh an làraich HY61NE 2 (Beurla) leughte 7.1.2015  agus tha tobhtaichean eaglaise meadhan-aoisiche  an seo cuideachd. 

Tha geodha fon taigh-solais air a bheil t-ainm Hunters Geo.  Bha e ainmichte a measg nan sealgairean gus ròin glas a shealg. Thàinig na ròin ghlas an seo san fhoghar airson breith. Canar "Selkies" riutha anns na h-eileanan Arcaibh. 

 Tùsan 
 Haswell-Smith, Hamish (2008): The Scottish Islands,  Dùn Èideann, Canongate. td 363-364;ISBN 9781847672773

 Iomraidhean 

 Ceanglaichean a-mach 

 Taigh-solais Auskerry aig Northern Lighthouse Board (Beurla)

Roinn-seòrsa:Arcaibh